**Ministru kabineta noteikumu projekta**

**"Smēķēšanas ierobežošanas valsts komisijas nolikums"**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts saskaņā ar Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 11.pantu, kurā noteikts, ka Ministru kabinets apstiprina Smēķēšanas ierobežošanas valsts komisijas nolikumu (turpmāk – Komisijas nolikums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz šim Smēķēšanas ierobežošanas valsts komisijas (turpmāk - Komisija) tiesības, uzdevumi un darba kārtība tika noteikti 2013.gada 27.augusta Ministru kabineta noteikumos Nr.637 „Smēķēšanas ierobežošanas valsts komisijas nolikums”. Savukārt 2016.gada 20.maijā stājās spēkā Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likums (turpmāk – Tabakas likums). Ņemot vērā iepriekš minēto un Tabakas likumā doto deleģējumu, Komisijas nolikumu ir nepieciešams aktualizēt atbilstoši Tabakas likumā noteiktajam regulējumam.  Smēķēšanas ierobežošanas valsts komisijas (turpmāk - Komisija) mērķis ir koordinēt darbības, lai nodrošinātu cilvēku tiesības uz tīru un labvēlīgu, ar tabakas izstrādājumu un augu smēķēšanas produktu dūmiem, kā arī ar elektronisko smēķēšanas ierīču tvaiku nepiesārņotu gaisu. Līdz šim Komisija koordinēja darbības, kas saistītas ar tabakas izstrādājumu un augu smēķēšanas produktu lietošanas profilaksi un ierobežošanu un tabakas, tabakas izstrādājumu un augu smēķēšanas produktu ievešanas, ražošanas, realizācijas kontroli un kvalitātes rādītāju noteikšanu, kā arī ārstēšanu no nikotīna atkarības. Taču ņemot vērā, ka jaunais Tabakas likuma regulējums aptver ne tikai tabakas izstrādājumus un augu smēķēšanas produktus, bet arī jaunieviestos tabakas izstrādājumus, elektroniskās smēķēšanas ierīces un to šķidrumus, ir nepieciešams atbilstoši precizēt Komisijas nolikuma regulējumu. Tāpat Komisijas nolikumā ir nepieciešams precizēt terminoloģiju atbilstoši Tabakas likumā lietotajai terminoloģijai un veikt citus tehniskus precizējumus.  Ņemot vērā, ka Tabakas likuma 10.pants nosaka smēķēšanas ierobežojumus publiskās vietās un telpās, kā arī citu personu klātbūtnē, atbilstoši tam, viens no Komisijas uzdevumiem nosaka, ka Komisija veicina to valsts un pašvaldību institūciju sadarbību, kuras Tabakas likumā noteiktajā kārtībā kontrolē tabakas izstrādājumu, augu smēķēšanas produktu, jaunieviestu tabakas izstrādājumu, elektronisko smēķēšanas ierīču un to šķidrumu apriti un to smēķēšanu publiskās vietās un telpās, kā arī citu personu klātbūtnē.  Ņemot vērā, ka smēķēšanas ierobežošanas politikas jautājumos ir aktīvi iesaistītas ne tikai valsts un pašvaldību institūcijas, bet arī juridiskās personas, piemēram, Beztabakas nozares asociācija, Tabakas izstrādājumu ražotāju nacionālā asociācija u.c., Komisijas nolikums nosaka, ka Komisijai ir tiesības pieprasīt un saņemt no valsts un pašvaldību institūcijām, kā arī no juridiskām personām informāciju par Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma un citu normatīvo aktu ievērošanu jautājumos, kas saistīti ar smēķēšanas ierobežošanu, kā arī tabakas izstrādājumu, augu smēķēšanas produktu, jaunieviestu tabakas izstrādājumu, elektronisko smēķēšanas ierīču un to šķidrumu apriti. Iepriekš noteiktajam ir būtiska nozīme Komisijas efektīvas darbības nodrošināšanā sadarbībā ar valsts un pašvaldību institūcijām, kā arī juridiskajām personām.  Ar nolūku precizēt Komisijas darba kārtību, Komisijas nolikums papildināts ar 8., 10. un 14.punktu. Noteikumu projekta 8.punkts nosaka, ka Komisijas sekretariāts ne vēlāk kā 10 darbdienas, bet ārkārtas sēdes gadījumā ne vēlāk kā piecas darbdienas pirms komisijas sēdes par to elektroniski informē komisijas locekļus, norādot sēdes norises vietu, laiku un darba kārtību. Komisijas nolikuma 10.punkts paredz, ka gadījumos, kad komisijas loceklis nevar piedalīties sēdē, viņa vietā ar balsstiesībām var piedalīties cita pilnvarota persona. Savukārt 14.punkts nosaka, ka Komisijas sēdes protokolu komisijas sekretariāts nosūta komisijas locekļiem 10 darbdienu laikā pēc komisijas sēdes. |
| 3. | Projekta izstrādē iesaistītās institūcijas | Veselības ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komisijas locekļi, Veselības ministrija, valsts un pašvaldību institūcijas, juridiskās personas. |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Nav |
| 4. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikuma projekta 2017.gada 8.marta sabiedrisko apspriedi tika publicēta Veselības ministrijas mājas lapā, tādējādi nodrošinot ieinteresēto pušu iespēju iesaistīties projekta izstrādē un turpmākajā virzībā apstiprināšanai Ministru kabinetā ([www.vm.gov.lv/lv/aktualitates/sabiedribas\_ lidzdaliba/sabiedriska\_apspriede/](http://www.vm.gov.lv/lv/aktualitates/sabiedribas_%20lidzdaliba/sabiedriska_apspriede/)). |
| 2. | Sabiedrības līdzdalība projekta izstrādē | Netika saņemti priekšlikumi no sabiedrības pārstāvjiem attiecībā uz noteikumu projektu. |
| 3. | Sabiedrības līdzdalības rezultāti | Netika saņemti priekšlikumi no sabiedrības pārstāvjiem. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības ministrija, Tieslietu ministrija, Finanšu ministrija, Ekonomikas ministrija, Izglītības un zinātnes ministrija, Iekšlietu ministrija, Vides aizsardzības un reģionālās attīstības ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas un institucionālo struktūru. Jaunu institūciju izveide vai esošo institūciju reorganizācija nav nepieciešama. Projekts neietekmē institūciju cilvēkresursus. |
| 3. | Cita informācija | Nav |

*Anotācijas III, IV un V sadaļa – projekts šo jomu neskar.*

Veselības ministre Anda Čakša

Vīza: Valsts sekretārs Kārlis Ketners

Dobrijana 67876100

jekaterina.dobrijana@vm.gov.lv